آوروپا بیرلیگی دیش علاقه‌لر و امنیت سیاستی عذره عالی تمثیلجیسی فدریکا موگرینی،
ونزوئلا‌داکی بحرانا دایر،
اؤلکه ایچیندن و یا خاریجین‌دن هئچ بیر نیظامی موداخیله بیزیم اوچون قبول ائدیلمز. دئدی.
موگرینی، بیرلشمیش میللت‌لر بمت امنیت شوراسیندا چیخیشیندا، ونزوئلادا باش وئرن پروسه‌لره دایر دگرلندیرمه‌لر وئردی.
ونزوئلا‌داکی سیاسی بحرانا سوله و دموکراتیک یول‌لارلا حلّ ائتمه‌سی لازیم اولدوغونو بیل‌دیرن موگرینی،
" اولکه ایچین‌دن و یا خاریجین‌دن هئچ بیر نیظامی موداخیله بیزیم اوچون قبول ائدیلمز." ایفاده‌سینی ایستیفاده ائتدی.
موگرینی، اؤلکه‌دکی بحرانا حلّین دیکته اولونماماسی لازیم اولدوغونو دا سؤزلرینه علاوه ائدیب.
ونزوئلادا اکثریتی موخالیفتین علین‌دکی میللی مجلیسین باشقانی خوان گوایدو، ژانویه آییندا اؤزونو "موقتی دولت باشقانی" اعلان ائتدی و باشدا آمریکا اولماقلا اوسترالیا، کانادا، کولومبیا، پرو، اکوادور، پاراگوائه، برزیل، شیلی، پاناما، آرژانتین، کوستا-ریکا و گواتمالا کیمی اؤلکه‌لر طرفین‌دن تانینیب، آوروپا پارلامنتی ده عینی ایستیقامتده آدیم آتدی.
تورکیه، مکزیک، روسیا، ایران، کوبا، چین و بولیوی ایسه ونزوئلا پرزیدنتی نیکولاس مادورو حکومتینه دستک‌لرینی تکرارلایارکن، مادورو دا گلیشمه حاقیندا آمریکا ایله دیپلوماتیک و سیاسی علاقه‌لری کسدیگینی آنجاق تیجارت علاقه‌لری‌نین داوام ائدجگینی آچیقلاییب.
آمریکا پرزیدنتی دونالد ترامپ دا پروسه‌لر اوزرینده ونزوئلایا عسگر گؤندرمگی واریانت‌لاردان بیری کیمی گؤستردی.
